b'\n_START_ARTICLE_\nSenilix\n_START_PARAGRAPH_\nSenilix (ransk. Agecanonix) on hahmo Asterix-sarjakuvassa. H\xc3\xa4n on gallialaisen kyl\xc3\xa4n i\xc3\xa4kk\xc3\xa4in asukas._NEWLINE_Senilix on p\xc3\xa4\xc3\xa4llikk\xc3\xb6 Aladobixin ohella toinen kyl\xc3\xa4n miehist\xc3\xa4, jonka mainitaan olevan Gallian sodan ja erityisesti Gergovian taistelun veteraani. Korkeasta i\xc3\xa4st\xc3\xa4\xc3\xa4n huolimatta h\xc3\xa4n osallistuu aina innokkaasti kyl\xc3\xa4tappeluihin ja taisteluihin roomalaisia vastaan. Senilix on kyl\xc3\xa4n asukkaista yleens\xc3\xa4 ennakkoluuloisin ulkopuolisia kohtaan._NEWLINE_Senilix esiintyy tunnistettavana ensimm\xc3\xa4isen kerran albumissa Asterix olympialaisissa, jossa h\xc3\xa4nen mainitaan olevan 93-vuotias. Senilixin n\xc3\xa4k\xc3\xb6inen nimet\xc3\xb6n hahmo oli n\xc3\xa4hty jo sit\xc3\xa4 ennen albumissa P\xc3\xa4\xc3\xa4llik\xc3\xb6iden ottelu. Senilixill\xc3\xa4 on itse\xc3\xa4\xc3\xa4n huomattavasti nuorempi ja muihin kyl\xc3\xa4n naisiin verrattuna hyvin vieh\xc3\xa4tt\xc3\xa4v\xc3\xa4n n\xc3\xa4k\xc3\xb6inen vaimo, joka n\xc3\xa4hd\xc3\xa4\xc3\xa4n ensimm\xc3\xa4isen kerran albumissa Asterix ja riidankylv\xc3\xa4j\xc3\xa4. Vaimon nime\xc3\xa4 ei ole koskaan mainittu.'